ข้อมูลที่ลงรีวิวเป็นความเห็นส่วนตัวที่ได้พบเจอมานะคะ 
ที่ตั้ง + ลักษณะร้าน :
เป็นรถเข็นขนาดใหญ่เลยค่ะ อยู่ตลาดมหาสิน ซ.วชิรธรรมสาธิต 28 แถวๆปากซอยเลย
เห็นเขียนว่าขายข้าวมันไก่ ก๋วยเตี๋ยวไก่
แต่ดูแล้วไม่น่าจะมีก่วยเตี๋ยวไก่นะ  
ที่นั่งในร้านโต๊ะให้นั่ง5 โต๊ะได้ ไม่ได้หรูหราอะไรมากนัก แต่ไม่สกปรกนะคะ
รสชาติ การบริการ ฯลฯ :
สั่งข้าวมันไก่ทอด กับไก่ต้มจานเดียว ตอนเค้ามาส่งให้นี่อึ้งไปเลยค่ะ ไม่รู้มื้อนี้ต้องเสียกี่บาทกัน 
ข้าวพูนเต็มจาน ไก่ทอดเรียงเป็นแถว ไก่ตอนก็เรียงอยู่อีกแถวนึง
น้ำจิ้มหอมกลิ่นกระเทียม ไม่ค่อยเผ็ด เป็นรสชาติที่ชอบเลยค่ะ 
ขิง พริก มีให้เติมที่โต๊ะ
พร้อมน้ำซุปใส่กระดูก กับสาหร่ายมาด้วย ซุปหวานค่ะ

อิ่มมาก.....พอเดินไปจ่ายตัง น้องบอกว่า  35 บาท ยืนงงเลยย 
เลยบอกเค้าว่าสั่งไก่2อย่างนะ เค้าบอกพิเศษ 35 ค่ะ 
เจ้านี้ในดวงใจแล้วล่ะ จานนี้ผู้หญิง 2 คนกินอิ่มนะคะ

ขายแบบนี้ได้กำไรมั้ยนะ สนับสนุนให้มาซื้อเจ้านี้นะคะ บ้านใกล้ต้องมาลองค
ชอบมาก...เราออกตัวแรงไปป่ะ แต่ประทับใจจริงๆนะ ^^